### Resume

[adresse] har anmodet om, at få mulighed for at udvide deres solcelleanlæg ved [adresse]. Anlægget ønskes udvidet med 1,2 ha for at dække virksomhedens eget elforbrug. I dag står arealet udyrket hen.

### Sagsfremstilling

Lokalplanens indhold

![](data:image/png;base64...)

Figur 1: Kort over lokalplanområdet

[adresse] har anmodet om at få muligheden for at etablere solcellepaneler på 300 kW, da de ønsker at blive energineutrale samt reducere CO2-belastningen.

Solcelleanlægget etableres i forbindelse med deres eksisterende solcelleanlæg ved [adresse] på [adresse] 86 syd for Bredsten.

Arealet, der skal anvendes til solceller, er ca. 1,2 ha, har tidligere været anvendt til landbrugsjord og er omfattet af en række landskabs- og naturbeskyttelser jævnfør kommuneplanen.

Da området er omkranset af skov, vil det ikke være synligt fra det omkringliggende landskaber. Dette er vurderet i forbindelse med de tidligere lokalplaner for området.

I forhold til det midlertidige stop for etablering af store, enkeltstående solcelleanlæg, som Vejle Kommune har indført, vurderer forvaltningen, at dette anlæg har en anden karakter. Anlægget er lille og elproduktionen skal udelukkende bruges til eget forbrug.

Kommuneplantillæg

Området er i dag ikke kommuneplanlagt, og tillægget skal derfor udvide rammeområde 99.T.5, for at give mulighed for solceller i området.

Høringsperiode

Jævnfør planloven skal høringsperioden for en lokalplan vurderes fra sag til sag i forhold til at tillade rimelig tid til inddragelse af offentligheden. Udgangspunktet er en minimumsfrist på fire uger, dog to uger for mindre lokalplaner og otte uger for lokalplaner med tillæg, der har været i fordebat.

Høringsperioden for lokalplanen og tillægget er otte uger jævnfør planloven, da tillægget skal i fordebat, og dermed har særlig interesse for offentligheden.

Overtagelsespligt/Frafaldserklæring

Lokalplanområdet forbliver i landzone, og en frafaldserklæring er derfor ikke nødvendig.

### Sagens videre forløb

Sagen skal alene behandles af Teknisk Udvalg.

### Klima og resiliensvurdering

Klima- og resiliensvurdering laves i forbindelse med udarbejdelse af lokalplanforslaget, når der foreligger mere information.

### Teknik- og Miljødirektøren indstiller,

|  |  |
| --- | --- |
| at | udarbejdelse af forslag til lokalplan nr. 1408 og tillæg nr. 39 igangsættes. |

### Beslutning

Godkendt.

Peter Jeppesen stemte imode, idet han er den opfattelse at placeringen er forkert og risiciene ved materialevalget i solceller fortsat er ukendt.

Hjalte Friis og Ronnie Østergaard var fraværende.